Document ID: 32014D0848

A BIZOTTSÁG VÉGREHAJTÁSI HATÁROZATA
(2014. november 26.)
a Bulgáriának a héa-sajátforrás alapjának kiszámításához az utolsó előtti évet megelőző évekre szóló statisztikák felhasználására, valamint bizonyos közelítő becslések alkalmazására való felhatalmazásáról szóló 2010/4/EU, Euratom határozat módosításáról
(az értesítés a C(2014) 8929. számú dokumentummal történt)
(Csak a bolgár nyelvű szöveg hiteles)
(2014/848/EU, Euratom)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Atomenergia-közösséget létrehozó szerződésre,
tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 4. cikke (4) bekezdésére és 6. cikke (3) bekezdésének második francia bekezdésére,
a saját forrásokkal foglalkozó tanácsadó bizottsággal folytatott konzultációt követően,
mivel:
(1)
A tevékenységeknek az 1553/89/EGK, Euratom rendelet 4. cikkének (4) bekezdésében meghatározott statisztikai kategóriák szerinti bontása céljából Bulgária most azon pénzügyi évet megelőző utolsó előtti év nemzetgazdasági számláit használhatja fel, amelyre vonatkozóan a héaforrások alapját ki kell számítani. A továbbiakban nem kell engedélyezni Bulgáriának, hogy a 2013 utáni pénzügyi évek tekintetében az utolsó előtti évnél korábbi évek nemzetgazdasági számláinak adatait használja fel. Az 1. cikket ezért a 2013. december 31-ig tartó időszakra kell korlátozni.
(2)
A 2006/112/EK tanácsi irányelv (2) 390a. cikke alapján Bulgária, a csatlakozás időpontjában általa alkalmazott feltételekkel összhangban, továbbra is mentesítheti a X. melléklet B. részének 10. pontjában említett nemzetközi személyszállítást mindaddig, ameddig a 2006. december 31-én a Közösséget alkotó valamelyik tagállam ezzel azonos adómentességet alkalmaz; a fenti ügyleteket figyelembe kell venni a héa-sajátforrások alapjának meghatározása során.
(3)
Bulgária a héasajátforrás-alap kiszámítása céljából bizonyos közelítő becslések alkalmazására kért engedélyt a Bizottságtól, mivel a 2006/112/EK irányelv X. melléklete B. részének 10. pontjában említett ügyletek esetében nem képes pontosan kiszámítani a héasajátforrás-alapot. Tekintettel az említett ügyletek Bulgária teljes héasajátforrás-alapjához viszonyított súlyára, az ilyen számítás valószínűleg indokolatlan adminisztratív teherrel járna. Bulgária közelítő becslések alkalmazásával képes számítást végezni az ügyletek e kategóriájára nézve. Ezért engedélyezni kell, hogy Bulgária héasajátforrás-alapját bizonyos közelítő becslések alkalmazásával számítsa ki.
(4)
Az átláthatóság és a jogbiztonság érdekében helyénvaló korlátozni az engedély alkalmazhatóságának időtartamát.
(5)
A 2010/4/EU, Euratom bizottsági határozat (3) szövegét ezért ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/4/EU, Euratom határozat a következőképpen módosul:
1.
Az 1. és 2. cikk helyébe a következő szöveg lép:
„1. cikk
Az 1553/89/EGK, Euratom rendelet 4. cikkének (4) bekezdésében említett adómérték szerinti bontás céljából 2009. január 1-jétől2013. december 31-ig engedélyezett Bulgária számára, hogy azon költségvetési évet megelőző utolsó előtti két, illetve három év nemzetgazdasági számláiból származó számadatokat használja, amelyre vonatkozóan a héa-sajátforrások alapját ki kell számítani.
2. cikk
A héa-sajátforrások alapjának kiszámítása céljából 2009. január 1-jétől2018. december 31-ig engedélyezett Bulgária számára, hogy közelítő becsléseket alkalmazzon a 2006/112/EK irányelv X. mellékletének B. részének 10. pontjában említett nemzetközi személyszállítás tekintetében.”
2.
A 3. cikket el kell hagyni.
2. cikk
Ennek a határozatnak a Bolgár Köztársaság a címzettje.
Kelt Brüsszelben, 2014. november 26-án.

Labels: 2
19
8
3
18
15